Държавен вестник, бр. 81, 2010 г., стр. 31

БРОЙ  81	
Д Ъ Р Ж А В Е Н  В Е С Т Н И К 	
СТР.  31  
УО отговаря за предаването на одобрените 
декларации за разходи заедно с исканията за 
плащане на СО.
4. Съгласно чл. 20, параграф 2 от Регла­
мент (ЕО) № 1828/2006 СО изпраща на Ев­
ропейската комисия декларация по модела, 
представен в приложение ХІ към Регламент 
(ЕО) № 1828/2006, съдържаща приспаднати­
те и/или възстановените суми за всяка от 
приоритетните оси, които не могат или не 
се очаква да бъдат възстановени.
§ 8. Техническа помощ
1. 6 % от бюджета на програмата от ЕФРР ще 
се използват за финансиране на приоритетна 
ос „Техническа помощ“ (ТП), като размерът 
на националното съфинансиране е 35,28 %. 
Националното съфинансиране се осигурява от 
УО и НПО пропорционално на първоначално 
определената сума от ЕФРР за двете държави 
в програмата, съответно 70,17 % за Румъния 
и 29,83 % за Република България. 
2. Размерът на съфинансирането за ТП от 
държавния бюджет на Република България, 
което ще бъде преведено на УО, както и 
графикът за тези трансфери ще се определят 
ежегодно въз основа на бюджета, включен 
в годишната стратегия за ТП, утвърдена от 
Съвместния комитет за наблюдение на про­
грамата. 
3. Бенефициери по ТП са Управляващият 
орган, Националният партниращ орган от Бъл­
гария (включително българските контрольори 
и Информационното звено), Одитният орган 
(включително групата одитори), Съвместният 
технически секретариат (включително румън­
ските контрольори).
4. Всеки бенефициер на ТП ще представи 
на УО искане за финансиране, въз основа на 
което ще се сключват годишни договори за 
финансиране. Управляващият орган и На­
ционалният партниращ орган ще подпишат 
споразумение относно финансирането по 
приоритетна ос „Техническа помощ“. 
5. Изключение от правилото по предходната 
точка е случаят, в който УО издава Глобално 
решение за финансиране, което заменя дого­
вора за финансиране.
6. Всички бенефициери, които ще бъдат 
финансирани от бюджета на ТП по програма­
та, първоначално ще извършват плащания от 
собствените бюджети, след което съответната 
сума ще им бъде възстановена от ЕФРР. 
7. Правилото по предходната точка не се 
прилага за Съвместния технически секрета­
риат, който може да получава авансови пла­
щания от УО и ИЗ, което може да получава 
авансови плащания от НПО. Същевременно 
СТС ще възстановява допустимите разходи по 
приоритетна ос „Техническа помощ“ по програ­
мата от три източника: ЕФРР, националното 
съфинансиране на Румъния и националното 
съфинансиране на Република България. 
8. Дейностите, финансирани от бюджета 
по приоритетна ос „Техническа помощ“, ще 
се проверяват от контрольорите, номинирани 
от всяка държава, според националността на 
бенефициерите.
§ 9. Нередности и възстановяване на не­
правомерно изплатени средства
1. Съгласно чл. 2, параграф 7 от Регламент 
(ЕО) № 1083/2006 нередност е всяко нарушение 
на разпоредба на общностното право, произ­
тичащо от действие или бездействие на даден 
стопански субект, което има или би имало 
като последица нанасянето на вреда на общия 
бюджет на Европейския съюз, чрез отчита­
не на неоправдан разход от общия бюджет. 
Отговорностите, свързани с коригирането на 
нередностите, включват две основни задъл­
жения – докладване на Комисията и възста­
новяване на неправомерно изплатените суми. 
2. НПО ще съдейства на Управляващия 
орган за възстановяването на средствата от 
ЕФРР в случай на водещ партньор от бъл­
гарска страна. 
3. Съгласно чл. 28, параграф 1 от Регламент 
№ 1828/2006 в рамките на два месеца, считано 
от края на всяко тримесечие, УО ще докладва 
на Комисията чрез СО всички нередности, 
които са били обект на предварителен адми­
нистративен или съдебен констативен акт на 
територията на Румъния, и едновременно с 
това ще информира ОО съгласно чл. 28, пара­
граф 4 от Регламент (ЕО) № 1828/2006. НПО 
ще докладва на Комисията всички нередно­
сти, които са били обект на предварителен 
административен или съдебен констативен 
акт на територията на Република България, 
и едновременно с това ще информира УО, 
СО, ОО и OLAF съгласно чл. 28, параграф 4 
от Регламент (ЕО) № 1828/2006.
4. Съгласно чл. 29 от Регламент (ЕО) 
№ 1828/2006 УО (чрез СО) и НПО ще докла­
дват незабавно на Европейската комисия и 
едновременно с това на другите страни всяка 
констатирана или предполагана нередност, за 
която има основание да се счита, че би имала 
последици извън територията на участващата 
страна или че е в основата на нова неправо­
мерна практика. 
5. По отношение на възстановяването на 
неправомерно изплатени суми УО и НПО носят 
ограничена отговорност, което означава, че 
отговорността им се ограничава до грешките 
и нередностите по отношение на разходите, 
допуснати от партньорите, намиращи се на 
съответната национална територия. По този 
начин Министерството на регионалното 
развитие и благоустройството на Република 
България, действащо като Национален пар­
тниращ орган, отговаря за възстановяването 
на сумите, обект на нередности, извършени от 
партньори на българска територия, а Минис­
терството на регионалното развитие и туризма